Virallinen lehti nro C 328 , 26/10/1998 s. 0032



A4-0337/98 Päätös neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi radio- ja telepäätelaitteista ja niiden vaatimustenmukaisuuden vastavuoroisesta tunnustamisesta (C4-0342/98 - 97/0149(COD))(Yhteispäätösmenettely: toinen käsittely) Euroopan parlamentti, joka - ottaa huomioon neuvoston yhteisen kannan C4-0342/98 - 97/0149(COD) ((EYVL C 227, 20.7.1998, s. 37.)), - ottaa huomioon ensimmäisessä käsittelyssä antamansa lausunnon ((EYVL C 56, 23.2.1998, s. 19.)) komission ehdotuksesta parlamentille ja neuvostolle (KOM(97)0257) ((EYVL C 248, 14.8.1997, s. 4.)), - ottaa huomioon komission muutetun ehdotuksen (KOM(98)0176) ((EYVL C 141, 6.5.1998, s. 9.)), - ottaa huomioon EY:n perustamissopimuksen 189 b artiklan 2 kohdan, - ottaa huomioon työjärjestyksensä 72 artiklan, - ottaa huomioon talous- ja raha-asioita sekä teollisuuspolitiikkaa käsittelevän valiokunnan suosituksen toiseen käsittelyyn (A4-0337/98); 1. Tarkistaa yhteistä kantaa seuraavasti; 2. Pyytää komissiota puoltamaan parlamentin tarkistuksia lausunnossa, jonka komissio antaa EY:n perustamissopimuksen 189 b artiklan 2 kohdan d alakohdan mukaisesti; 3. Pyytää neuvostoa hyväksymään parlamentin tarkistukset, muuttamaan yhteistä kantaa vastaavasti ja antamaan säädöksen lopullisesti; 4. Kehottaa puhemiestään välittämään tämän päätöksen neuvostolle ja komissiolle. (Tarkistus 1) Johdanto-osan 5 a kappale (uusi) >Alkuperäinen teksti> >EP:n äänestyksessä hyväksytty teksti> 5a) tämä direktiivi ei kata laitteistoja, joita käytetään yksinomaan yleisen turvallisuuden varmistamiseen, puolustukseen, valtion turvallisuuteen (valtion taloudellinen hyvinvointi mukaan luettuna, milloin toiminta liittyy valtion turvallisuuteen) ja EY:n perustamissopimuksen konsolidoidun version 36 artiklassa tarkoitettuun valtion toimintaan rikosoikeuden alalla, (Tarkistus 2) Johdanto-osan 40 a kappale (uusi) >Alkuperäinen teksti> >EP:n äänestyksessä hyväksytty teksti> 40a) Euroopan parlamentti, neuvosto ja komissio sopivat 20 päivänä joulukuuta 1994 yhteistoimintatavasta EY:n perustamissopimuksen 189 b artiklassa määrätyn menettelyn mukaisesti annettavien säädösten täytäntöönpanomenettelyssä, (Tarkistus 3) 1 artiklan 5 kohta >Alkuperäinen teksti> 5. Tätä direktiiviä ei sovelleta laitteistoihin, joita käytetään yksinomaan yleisen turvallisuuden varmistamiseen, puolustukseen, valtion turvallisuuteen (valtion taloudellinen hyvinvointi mukaan luettuna, milloin toiminta liittyy valtion turvallisuusasioihin) ja valtion toimintaan rikosoikeuden alalla. >EP:n äänestyksessä hyväksytty teksti> Poistetaan. (Tarkistus 4) 2 artiklan b alakohta >Alkuperäinen teksti> b) 'telepäätelaitteella' tuotetta tai sen olennaista osaa, joka on tarkoitettu millä keinoin tahansa liitettäväksi yleisten televiestintäverkkojen (eli televiestintäverkkojen, joita käytetään kokonaan tai osittain yleisesti saatavilla olevien telepalvelujen tarjoamiseen) rajapintoihin, >EP:n äänestyksessä hyväksytty teksti> b) 'telepäätelaitteella' tuotetta tai sen olennaista osaa, joka on tarkoitettu millä keinoin tahansa liitettäväksi suoraan tai välillisesti yleisten televiestintäverkkojen (eli televiestintäverkkojen, joita käytetään kokonaan tai osittain yleisesti saatavilla olevien telepalvelujen tarjoamiseen) rajapintoihin, (Tarkistus 5) 3 artikla >Alkuperäinen teksti> 1. Kaikkiin laitteistoihin on sovellettava seuraavia olennaisia vaatimuksia: >EP:n äänestyksessä hyväksytty teksti> 1. Kaikkiin laitteistoihin on sovellettava seuraavia olennaisia vaatimuksia: >Alkuperäinen teksti> a) direktiiviin 73/23/ETY sisältyviä tavoitteita turvallisuusvaatimusten osalta, soveltamatta jännitealueen alarajaa, >EP:n äänestyksessä hyväksytty teksti> a) käyttäjän tai muiden henkilöiden terveyden tai turvallisuuden suojelua, mukaan lukien direktiiviin 73/23/ETY sisältyviä tavoitteita turvallisuusvaatimusten osalta, soveltamatta jännitealueen rajaa, >Alkuperäinen teksti> b) direktiiviin 89/336/ETY sisältyviä suojavaatimuksia sähkömagneettisen yhteensopivuuden osalta, >EP:n äänestyksessä hyväksytty teksti> b) direktiiviin 89/336/ETY sisältyviä suojavaatimuksia sähkömagneettisen yhteensopivuuden osalta. >Alkuperäinen teksti> c) on ehkäistävä verkolle tai sen toiminnalle aiheutuvat vahingot, joista johtuen palvelun laatu heikkenisi muun kuin laitteiston käyttäjän kannalta tavalla, jota ei voida hyväksyä, >EP:n äänestyksessä hyväksytty teksti> Poistetaan. >Alkuperäinen teksti> 2. Radiolaitteet on lisäksi rakennettava siten, että laitteistot käyttävät tehokkaasti maanpäälliseen tai avaruudessa tapahtuvaan radioviestintään varattua spektriä ja rataresursseja haitallisen häirinnän välttämiseksi. >EP:n äänestyksessä hyväksytty teksti> 2. Radiolaitteet on lisäksi rakennettava siten, että laitteistot käyttävät tehokkaasti maanpäälliseen tai avaruudessa tapahtuvaan radioviestintään varattua spektriä ja rataresursseja haitallisen häirinnän välttämiseksi. >Alkuperäinen teksti> 3. Komissio voi 14 artiklassa säädettyä menettelyä noudattaen päättää, että tiettyihin laiteluokkiin kuuluvien laitteistojen on oltava siten rakennettuja, että >EP:n äänestyksessä hyväksytty teksti> 3. Komissio voi 14 artiklassa säädettyä menettelyä noudattaen päättää, että tiettyihin laiteluokkiin kuuluvien laitteistojen tai laitteistojen erityistyyppien on oltava siten rakennettuja, että >Alkuperäinen teksti> a) ne toimivat yhteen verkkojen välityksellä muiden laitteistojen kanssa ja ne voidaan liittää asianmukaisen tyyppisiin rajapintoihin koko yhteisön alueella ja/tai että >EP:n äänestyksessä hyväksytty teksti> a) ne toimivat yhteen verkkojen välityksellä muiden laitteistojen kanssa ja ne voidaan liittää asianmukaisen tyyppisiin rajapintoihin koko yhteisön alueella ja/tai että >Alkuperäinen teksti> >EP:n äänestyksessä hyväksytty teksti> aa) ne eivät vahingoita verkkoa tai sen toimintaa eivätkä käytä väärin verkkoresursseja ja aiheuta näin palvelun huononemista, jota ei voida hyväksyä, ja/tai että >Alkuperäinen teksti> b) niihin sisältyy turvalaitteita, jotka takaavat käyttäjän ja tilaajan henkilötietojen ja yksityisyyden suojan ja/tai että >EP:n äänestyksessä hyväksytty teksti> b) niihin sisältyy turvalaitteita, jotka takaavat käyttäjän ja tilaajan henkilötietojen ja yksityisyyden suojan ja/tai että >Alkuperäinen teksti> c) ne tukevat tiettyjä petosten ehkäisyn takaavia ominaisuuksia ja/tai että >EP:n äänestyksessä hyväksytty teksti> c) ne tukevat tiettyjä petosten ehkäisyn takaavia ominaisuuksia ja/tai että >Alkuperäinen teksti> d) ne tukevat tiettyjä hätäpalveluihin pääsyn takaavia ominaisuuksia ja/tai että >EP:n äänestyksessä hyväksytty teksti> d) ne tukevat tiettyjä hätäpalveluihin pääsyn takaavia ominaisuuksia ja/tai että >Alkuperäinen teksti> e) laitteistojen erityistyypit tukevat tiettyjä ominaisuuksia, joilla laitteistojen käyttö tehdään helpommaksi vammaisille. >EP:n äänestyksessä hyväksytty teksti> e) ne tukevat tiettyjä ominaisuuksia, joilla laitteistojen käyttö tehdään helpommaksi vammaisille. (Tarkistus 6) 5 artiklan 3 kohta >Alkuperäinen teksti> 3. Komissio voi komiteaa kuultuaan ja 13 artiklan mukaista menettelyä noudattaen antaa yleislinjat yhdenmukaistettujen standardien tulkitsemiseksi ja julkaista luettelon yhdenmukaistettuihin standardeihin tehtävistä oikaisuista ennen yhdenmukaistettujen standardien virallista oikaisua. Komissio voi komiteaa kuultuaan ja 13 artiklan mukaista menettelyä noudattaen peruuttaa yhdenmukaistetut standardit julkaisemalla ilmoituksen Euroopan yhteisöjen virallisessa lehdessä. >EP:n äänestyksessä hyväksytty teksti> 3. Jos yhdenmukaistetuissa standardeissa on olennaisia vaatimuksia koskevia puutteita, komissio voi komiteaa kuultuaan ja 13 artiklan mukaista menettelyä noudattaen julkaista Euroopan yhteisöjen virallisessa lehdessä yleislinjat yhdenmukaistettujen standardien tulkitsemiseksi tai ehdot, joilla kyseisen standardin noudattaminen on osoitus vaatimusten todennäköisestä täyttymisestä. Komissio voi komiteaa kuultuaan ja 13 artiklan mukaista menettelyä noudattaen peruuttaa yhdenmukaistetut standardit julkaisemalla ilmoituksen Euroopan yhteisöjen virallisessa lehdessä. (Tarkistus 7) 7 artiklan 4 a kohta (uusi) >Alkuperäinen teksti> >EP:n äänestyksessä hyväksytty teksti> 4a. Hätätapauksessa operaattori voi kytkeä laitteiston pois, jos verkon suojelu edellyttää välittömästi tapahtuvaa laitteiston poiskytkentää ja käyttäjälle voidaan tarjota vaihtoehtoinen ratkaisu. Operaattorin on ilmoitettava asiasta välittömästi 7 artiklan 4 kohdan ja 8 artiklan täytäntöönpanosta vastaaville kansallisille viranomaisille. (Tarkistus 8) 7 a artikla (uusi) >Alkuperäinen teksti> >EP:n äänestyksessä hyväksytty teksti> 7 a artikla Laitteistojen vapaa liikkuvuus >Alkuperäinen teksti> >EP:n äänestyksessä hyväksytty teksti> 1. Jäsenvaltiot eivät saa kieltää, rajoittaa tai estää sellaisten laitteistojen markkinoille saattamista ja käyttöönottoa alueellaan, joissa on liitteessä VII tarkoitettu CE-merkintä, joka osoittaa niiden olevan kaikkien tämän direktiivin säännösten mukaisia, mukaan lukien luvussa II vahvistetut vaatimustenmukaisuuden arviointimenettelyt. Tämä ei kuitenkaan rajoita 6 artiklan 4 kohdan ja 7 artiklan 2 kohdan soveltamista. >Alkuperäinen teksti> >EP:n äänestyksessä hyväksytty teksti> 2. Jäsenvaltiot eivät saa estää asettamasta muun muassa messuilla, näyttelyissä ja esittelyissä näytteille laitteistoja, jotka eivät ole tämän direktiivin säännösten mukaisia, jos näkyvässä kilvessä selvästi ilmoitetaan, ettei näitä laitteistoja saa saattaa markkinoille eikä ottaa käyttöön, ennen kuin ne on saatettu vaatimusten mukaisiksi. >Alkuperäinen teksti> >EP:n äänestyksessä hyväksytty teksti> 3. Jos laitteistot kuuluvat muita näkökohtia käsittelevien direktiivien soveltamisalaan, joissa säädetään myös CE-merkinnän kiinnittämisestä, merkinnän on osoitettava, että laitteistot täyttävät myös näiden muiden direktiivien säännökset. Jos yhdessä tai useammassa näistä direktiiveistä kuitenkin annetaan valmistajalle siirtymäkauden aikana vapaus valita sovellettava järjestelmä, CE-merkinnässä on ilmoitettava laitteistojen täyttävän ainoastaan valmistajan soveltamien direktiivien säännökset. Tällöin näiden direktiivien, sellaisina kuin ne on julkaistu Euroopan yhteisöjen virallisessa lehdessä, viitenumerot on merkittävä näissä direktiiveissä vaadittuihin, tuotteiden mukana oleviin asiakirjoihin, ilmoituksiin tai ohjeisiin. (Tarkistus 9) 8 artiklan 2 kohdan johdantokappale >Alkuperäinen teksti> 2. Kyseisen jäsenvaltion on heti ilmoitettava asiasta komissiolle, joka puolestaan ilmoittaa muille jäsenvaltioille ja ilmoittaa myös, mihin päätös perustuu ja johtuuko vaatimustenmukaisuuden puuttuminen: >EP:n äänestyksessä hyväksytty teksti> 2. Kyseisen jäsenvaltion on heti ilmoitettava asiasta komissiolle ja ilmoitettava myös, mihin päätös perustuu ja johtuuko vaatimustenmukaisuuden puuttuminen: (Tarkistus 10) 8 artiklan 5 a kohta (uusi) >Alkuperäinen teksti> >EP:n äänestyksessä hyväksytty teksti> 5a. Kun jäsenvaltio ilmoittaa komissiolle 1 tai 5 kohdassa tarkoitetusta toimenpiteestä, komissio puolestaan ilmoittaa muille jäsenvaltioille ja kuulee komiteaa asiasta. Jos komissio kuulemisen jälkeen katsoo, että - toimenpide on perusteltu, se ilmoittaa asiasta välittömästi aloitteen tehneelle jäsenvaltiolle sekä muille jäsenvaltioille; - toimenpide ei ole perusteltu, se ilmoittaa asiasta välittömästi kyseiselle jäsenvaltiolle ja kehottaa jäsenvaltiota luopumaan toimenpiteestä. (Tarkistus 11) 9 artiklan 2 kohta >Alkuperäinen teksti> 2. Vaihtoehtona jäljempänä esitetyille menettelyille 3 artiklan 1 kohdan a ja b alakohdassa määriteltyjen laitteistojen asiaankuuluvien olennaisten vaatimusten mukaisuus voidaan osoittaa direktiivissä 73/23/ETY ja direktiivissä 89/336/ETY täsmennettyjä menettelyjä käyttäen niiden laitteistojen osalta, jotka kuuluvat mainittujen direktiivien soveltamisalaan. >EP:n äänestyksessä hyväksytty teksti> 2. Vaihtoehtona jäljempänä esitetyille menettelyille 3 artiklan 1 kohdan a ja b alakohdassa määriteltyjen laitteistojen asiaankuuluvien olennaisten vaatimusten mukaisuus voidaan valmistajan valinnan mukaan osoittaa direktiivissä 73/23/ETY ja direktiivissä 89/336/ETY täsmennettyjä menettelyjä käyttäen niiden laitteistojen osalta, jotka kuuluvat mainittujen direktiivien soveltamisalaan. (Tarkistus 12) 11 artiklan 1 kohdan ensimmäinen alakohta >Alkuperäinen teksti> 1. Olennaisten vaatimusten mukaisessa laitteistossa on oltava liitteessä VII tarkoitettu CE-vaatimustenmukaisuusmerkintä. Merkinnän kiinnittämisestä on vastuussa valmistaja, sen yhteisössä oleva valtuutettu edustaja tai se, joka vastaa laitteiston saattamisesta markkinoille. >EP:n äänestyksessä hyväksytty teksti> 1. Kaikkien olennaisten vaatimusten mukaisessa laitteistossa on oltava liitteessä VII tarkoitettu CE-vaatimustenmukaisuusmerkintä. Merkinnän kiinnittämisestä on vastuussa valmistaja, sen yhteisössä oleva valtuutettu edustaja tai se, joka vastaa laitteiston saattamisesta markkinoille. (Tarkistus 14) 16 artikla >Alkuperäinen teksti> Komissio tutkii tämän direktiivin toimivuuden ja antaa siitä Euroopan parlamentille ja neuvostolle kertomuksen ensimmäisen kerran viimeistään ................................ ja sen jälkeen joka kolmas vuosi. Kertomuksessa käsitellään asiaa koskevien standardien laatimisessa tapahtunutta kehitystä sekä täytäntöönpanon yhteydessä mahdollisesti esiintyneitä ongelmia. Kertomuksessa selostetaan myös komitean toiminta pääpiirteittäin ja arvioidaan tapahtunut kehitys laitteistojen avointen ja kilpailukykyisten markkinoiden toteuttamisessa yhteisön tasolla. Erityisesti kertomuksessa tutkitaan, ovatko kaikkien direktiivin soveltamisalaan kuuluvia laiteluokkia koskevat olennaiset vaatimukset yhä tarpeen ja ovatko liitteessä IV olevassa kolmannessa kohdassa esitetyt menettelyt suhteellisia sen varmistamiseksi, että kyseiseen liitteeseen kuuluvat laitteistot täyttävät olennaiset vaatimukset. Tarvittaessa kertomuksessa voidaan ehdottaa lisätoimenpiteitä direktiivin tavoitteen täysimääräiseksi toteuttamiseksi. >EP:n äänestyksessä hyväksytty teksti> Komissio tutkii tämän direktiivin toimivuuden ja antaa siitä Euroopan parlamentille ja neuvostolle kertomuksen ensimmäisen kerran viimeistään ................................ ja sen jälkeen joka kolmas vuosi. Kertomuksessa käsitellään asiaa koskevien standardien laatimisessa tapahtunutta kehitystä sekä täytäntöönpanon yhteydessä mahdollisesti esiintyneitä ongelmia. Kertomuksessa selostetaan myös komitean toiminta pääpiirteittäin , arvioidaan tapahtunut kehitys laitteistojen avointen ja kilpailukykyisten markkinoiden toteuttamisessa yhteisön tasolla ja tutkitaan, kuinka laitteistojen markkinoille saattamista ja käyttöönottoa koskevaa sääntelyjärjestelmää olisi kehitettävä a) sen varmistamiseksi, että yhteisön tasolla päästään yhtenäiseen järjestelmään kaikkien laitteistojen osalta, b) televiestinnän, audiovisuaalisen ja tietotekniikan alan lähentymisen mahdollistamiseksi, >Alkuperäinen teksti> >EP:n äänestyksessä hyväksytty teksti> c) sääntelytoimenpiteiden yhdenmukaistamiseksi kansainvälisellä tasolla. >Alkuperäinen teksti> >EP:n äänestyksessä hyväksytty teksti> Erityisesti kertomuksessa tutkitaan, ovatko kaikkien direktiivin soveltamisalaan kuuluvia laiteluokkia koskevat olennaiset vaatimukset yhä tarpeen ja ovatko liitteessä IV olevassa kolmannessa kohdassa esitetyt menettelyt suhteellisia sen varmistamiseksi, että kyseiseen liitteeseen kuuluvat laitteistot täyttävät olennaiset vaatimukset. Tarvittaessa kertomuksessa voidaan ehdottaa lisätoimenpiteitä direktiivin tavoitteen täysimääräiseksi toteuttamiseksi. (Tarkistus 18) 17 artiklan 3 kohta >Alkuperäinen teksti> 3. Edellä 3 artiklan 1 kohdanc alakohdassa esitettyjen olennaisten vaatimusten lisäksi jäsenvaltiot voivat 30 kuukauden ajan 18 artiklan 1 kohdan ensimmäisessä virkkeessä tarkoitetun päivämäärän jälkeen ja perustamissopimuksen määräysten mukaisesti edelleen edellyttää, että telepäätelaitteet eivät aiheuta direktiivissä 98/10/EY määriteltynä yleispalveluna käytettävissä olevan puheensiirtopalvelun huononemista, jota ei voida hyväksyä. >EP:n äänestyksessä hyväksytty teksti> 3. Edellä 3 artiklan 1 kohdassa esitettyjen olennaisten vaatimusten lisäksi jäsenvaltiot voivat pyytää, että ne voivat enintään 30 kuukauden ajan 18 artiklan 1 kohdan ensimmäisessä virkkeessä tarkoitetun päivämäärän jälkeen ja perustamissopimuksen määräysten mukaisesti edelleen edellyttää, että telepäätelaitteet eivät aiheuta direktiivissä 98/10/EY määriteltynä yleispalveluna käytettävissä olevan puheensiirtopalvelun huononemista, jota ei voida hyväksyä. Jäsenvaltion on ilmoitettava komissiolle, miksi se haluaa säilyttää kyseisen vaatimuksen edelleen voimassa, päivämäärä, josta alkaen vaatimus ei enää ole kyseisen palvelun kannalta tarpeellinen, ja se, millaisin toimenpitein aiotaan varmistaa ilmoitetussa aikataulussa pysyminen. Komissio ottaa pyyntöä tutkiessaan huomioon jäsenvaltion tilanteen ja tarpeen huolehtia siitä, että sääntely-ympäristö yhteisön tasolla on yhdenmukainen, ja ilmoittaa jäsenvaltiolle, katsooko se jäsenvaltion tilanteen oikeuttavan vaatimuksen voimassapitoon ja jos näin on, mihin päivämäärään asti on oikeutettua jatkaa vaatimuksen voimassaoloa. (Tarkistus 16) Liite I, 1 kohdan ainoa a alakohta (uusi) >Alkuperäinen teksti> >EP:n äänestyksessä hyväksytty teksti> Radioamatöörien kokoamia varaosasarjoja ja radioamatöörien omaan käyttöönsä muuntamia kaupallisia laitteita ei katsota kaupallisesti saatavilla oleviksi laitteiksi.